Lav et referat af nedenstående tekst:

Tekst:
Nordjyllands Politi efterlyste tirsdag ejeren til et hængebugsvin, der går omkring i skoven syd for Gistrup lige over for "Pollendalen" i krydset Vaarstvej og Hadsund Landevej syd for Gistrup. Den efterlysning har nu båret frugt. - Der var en kvinde fra området, der ringede ind og sagde, at det var hendes, fortæller Torben Larsen, der er vagtchef ved Nordjyllands Politi. Og så skulle den historie sådan set være ovre, men sådan er det ikke gået. Nu er svinet nemlig væk igen. - Så nu går vi og afventer, at der er nogen, der set er hængebugsvin derude, og så får vi ringet til ejeren, der kan komme og hente det, fortæller Torben Larsen. Hængebugsvinet har efter alt at dømme bevæget sig rundt i området siden den 8. april. Hvis du ser hængebugsvinet kan Nordjyllands Politi kontaktes på telefonnummer 114.

Referat:
Ejeren til hængebugsvinet, der går rundt i skoven syd for Gistrup er fundet. Nu skal svinet bare findes igen.